JEWELLERY
హెటెక్‌సిటీలో జ్యుయెలరీ ఎక్స్‌పో
హైదరాబాద్‌, జూన్‌ 5: దక్షిణభారత్‌ ప్రీమియం జ్యుయెలరీ ట్రేడ్‌షో యుబిఎం ఇండియా నిర్వహిస్తోంది. ఈనెల 9వ తేదీ నుంచి 11వ తేదీవరకూ హైదరా బాద్‌ జ్యుయెలరీ ఫెడరేషన్‌ (హెచ్‌జెఎఫ్‌) పదవ వార్షికోత్సవం హైటెక్‌ సిటీ నోవోటెల్‌లో జరుగుతుందని యుబిఎం ఇండియా ప్రకటించింది. నగరంలోని ప్రముఖ జ్యుయెలర్లతో పాటు దిగుమతి, ఎగుమతి వ్యాపారులు పరిశ్రమ సంఘాలు ఈ ఎగ్జిబిషన్‌లో పాల్గొంటాయని 150 మందికిపైగా ఎగ్జిబిటర్లు, హైదరాబాద్‌ పరిసర ప్రాం తాల నుంచి 35 మంది తయారీదారులు విక్టోరి యస్‌, యాంటిక్‌జ్యుయెలరీ కలెక్షన్స్‌తో ప్రదర్శనకు వస్తారని యుబిఎం వెల్లడించింది.
నేపాల్‌, బంగ్లా దేశ్‌, శ్రీలంక తదితర దేశాలనుంచి కొనుగోలుదారులు సైతం వస్తారన్నారు. అన్‌మోల్‌జ్యూయెలర్స్‌, స్వరప్‌ జ్యుయెలర్స్‌, చింతామణి గోల్డ్‌, శుభమ్‌ జ్యుయె లర్స్‌, గుప్తా గోల్డ్‌, జైగులాబ్‌దేవ్‌జ్యుయెలర్స్‌్‌,జెకెఎస్‌ జ్యుయెల్స్‌, మెహతా గోల్డ్‌ అండ్‌ డైమండ్స్‌ వినతి జ్యుయెల్స్‌ వంటి ప్రముఖ సంస్థలు పాల్గొంటు న్నాయి. యుబిఎం ఇండియా ఎండి యోగేష్‌ముద్రాస్‌ మాట్లాడుతూ ఎపి గోల్డ్‌ సిల్వర్‌ అండ్‌ డైమ్‌ండ్‌ మర్చంట్స్‌ అసోసియేషన్‌, ఆలిండియా జెమ్స్‌ అండ్‌ జ్యుయెలరీ ట్రేడ్‌ఫెడరేషన్‌, తదితర 300కుపైగా ఉన్న ఆభరణాల వ్యాపారుల సంఘాలు ఈ ప్రదర్శనకు మద్దతునిస్తున్నట్లు తెలిపారు.
హెచ్‌జెఎఫ్‌ విజయ వాడ, గుంటూరు, వైజాగ్‌, రాజమండ్రి వంటి నగరాలు, ద్వితీయశ్రేణి పట్టణాల్లోని కొత్త డిజైన్లను కూడా వెలికితీస్తుందని యోగేష్‌ ముద్రాస్‌ వెల్లడించారు. 2.3 మిలియన్ల మంది కి ఉపాధి కల్పిస్తున్న ఈ రంగంలో హైదరా బాద్‌ ఎక్కువ ప్రాతినిధ్యం వహిస్తోందన్నారు. 150కిపైగా కంపెనీలు తమ ఉత్పత్తులను ప్రదర్శించేందుకు సంసిద్ధత వ్యక్తం చేశాయని హర్షం వ్యక్తంచేశారు. హెచ్‌జెఎంఎ అధ్యక్షుడు మహేందర్‌ తాయల్‌ మాట్లాడుతూ హెచ్‌జెఎఫ్‌ 2017 పదో ఎడిషన్‌ సందర్భంగా ట్రేడర్లను రిటైల్‌ కమ్యూనిటీతో అనుసంధానించడమే కాకుండా వారిమధ్య అనుబం ధాన్ని పెంచుతుందని అన్నారు. ముత్యాలు, కెంపులు, పచ్చలు, వజ్రాలు పొదిగిన అత్యుత్తమ జ్యుయెలరీని చూసే అవకాశం ఉంటుందన్నారు.